Diari Oficial de la Generalitat Valenciana


Sumari del DOGV 6166, del 16-12-2009 (2009/14084)

Informació pública de les modificacions del Projecte de Reparcel·lació de la Unitat d'Execució UA-1 de les normes subsidiàries de Moncofa, conseqüència de la Sentència núm. 114/2009, de data 24 de març de 2009.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6166

Data del DOGV
:   16-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/14801


Data del document
:   02-12-2009

Organisme emissor
:   Ajuntament de Moncofa

Tipus de document
:   Informació Pública

Descriptors 

:   * Moncofa
    * pla d'urbanisme
    * administració local

Informació pública de les modificacions del Projecte de Reparcel·lació de la Unitat d'Execució UA-1 de les normes subsidiàries de Moncofa, conseqüència de la Sentència núm. 114/2009, de data 24 de març de 2009. [2009/14780]  
José Vicente Isach Clofent, alcalde president de l'Ajuntament de Moncofa, en virtut de les facultats que m'atorga l'article 21 de la Llei 7/1985, de 2 d'abril, Reguladora de les Bases de Règim Local, i mitjançant el Decret 1355/2009, dispose:  
Que per mitjà d'un escrit amb número de registre d'entrada 2786, de data 27 de març de 2009, el Jutjat Contenciós Administratiu núm. 2 de Castelló ha remés a aquesta administració el testimoni de la Sentència núm. 114/2009, de data 24 de març de 2009, en relació amb el procediment ordinari 6/2007 per mitjà del qual Guillermina Martí Sales i Eusebio Badía Gascó van interposar recurs contenciós administratiu contra el Decret d'Alcaldia 1312/2006, de data 13 de desembre, pel qual s'aprova l'expedient que reparcel·la la unitat d'execució UA-1 de les normes subsidiàries de Moncofa.  
Que en la dispositiva de la sentència es disposa literalment el següent:  
«Que estime parcialment el recurs contenciós administratiu interposat per Guillermina Martí Sales i Eusebio Badía Gascó contra el Decret 1312/2006, de 13 de desembre de 2006, de l'Alcaldia Presidència de l'Ajuntament de Moncofa pel qual s'aprova definitivament el Projecte de Reparcel·lació de la Unitat d'Execució UA-1 de les normes subsidiàries de Moncofa; i en conseqüència, anul·le l'expressada resolució:  
1. Quant a la ruptura del proindivís existent en les parcel·les resultants 6-A i 6-B, per la qual es declara que, tenint en compte el proindivís existent sobre la parcel·la d'aportació núm. 6, el dit proindivís ha de mantindre's en les parcel·les de resultat 6-A i 6-B, amb la modificació en aquest sentit del projecte de reparcel·lació.  
Quant a la indemnització corresponent als cítrics i les palmàcies existents en la parcel·la d'aportació núm. 6, es reconeix el dret de Guillermina Martí Sales i Eusebio Badía Gascó que en el projecte de reparcel·lació els cítrics i les palmàcies existents en la parcel·la d'aportació núm. 6 incompatibles amb la urbanització siguen valorades en la quantitat total de quinze mil sis-cents huitanta-quatre euros amb seixanta-sis cèntims (15.684,66 €), amb la modificació en aquest sentit del projecte de reparcel·lació.»  
Que atenent la dispositiva de l'esmentada sentència, és procedent modificar el projecte de reparcel·lació a fi que s'hi arreplegue el que estableix la dispositiva de la sentència, modificant, en conseqüència, tant les fitxes de les parcel·les referides com el compte liquidació i la resta de documents en els termes expressats en la dispositiva de la sentència, i que s'arrepleguen així mateix en la memòria els fonaments de la referida modificació.  
En conseqüència, i atenent tot el que antecedeix, resolc:  
Primer. Sotmetre a informació pública les modificacions del Projecte de Reparcel·lació de la Unitat d'Execució UA-1 de les normes subsidiàries de Moncofa conseqüència de la Sentència núm. 114/2009, de data 24 de març de 2009, i la publicació en el Diari Oficial de la Comunitat Valenciana i en un diari no oficial d'àmplia difusió de la localitat de l'edicte següent:  
a) L'expedient sotmés a informació pública es denomina Modificació de la reparcel·lació de la unitat d'execució UA-1 en sòl urbà de les NNSS de Moncofa. Adequació a la dispositiva de la Sentència núm. 114/2009 del Jutjat Contenciós Administratiu núm. 2 de Castelló, de 24 de març de 2009.  
L'àmbit físic de l'actuació és el constituït per la unitat d'execució denominada UA-1 programa d'actuació integrada denominat UA-1 de Moncofa (Castelló).  
b) L'expedient objecte d'aquest edicte és conseqüència de la Sentència núm. 114/2009 del Jutjat Contenciós Administratiu núm. 2 de Castelló, de 24 de març de 2009.  
c) El període d'informació pública serà d'un mes a partir de l'endemà de la data de publicació de l'aquest edicte en el Diari Oficial de la Comunitat Valenciana. No obstant això, si la pràctica de la notificació es produïra després de la publicació del referit anunci, el còmput del termini d'un mes començarà a partir de l'endemà de la recepció de la corresponent notificació.  
d) El document podrà consultar-se en l'Ajuntament de Moncofa, Departament d'Urbanisme, plaça de la Constitució (baix de la Casa de la Cultura), i es podran presentar les al·legacions i els suggeriments que s'estimen convenients en el Registre General d'Entrada d'aquest Ajuntament, siti a la plaça de la Constitució, núm. 1 d'aquesta localitat. L'horari de consulta del document serà de 09.00 a 14.00 hores, de dilluns a divendres.  
Segon. Notificar a les persones que apareguen com a interessades en el procediment el corresponent edicte.   
Moncofa, 2 de desembre de 2009.- L'alcalde: José Vicente Isach Clofent.